2016 સુધી ઋષભ પંતને કોઈ ઓળખતું પણ નહોતુ. આ વર્ષે રમાયેલા અંડર-19 વર્લ્ડ કપમાં આ ભારતીય ખેલાડીએ શાનદાર પ્રદર્શન કરી 44.50ની એવરેજથી 267 રન બનાવ્યા. આ ખેલાડીએ જ નેપાળની ટીમ સામે આ ટૂર્નામેન્ટમાં સૌથી ઝડપી અડધી સદી ફટકારી. આજ કારણે આઈપીએલમાં દિલ્હીની ટીમે તેને બેઝ પ્રાઈઝના 19 ગણી કિંમતથી ખરીદી લીધો. દિલ્હીની ટીમે તેને 10 લાખની બેઝ પ્રાઈઝ સામે 1.9 કરોડ રૂપિયા ખર્ચ કરીને પોતાની ટીમનો ભાગ બનાવ્યો. અહીં સુધીનો રસ્તો આટલી સરળતાથી નથી મળ્યો ઋષભને તેણે અહીં પહોંચવા માટે ખુબ મહેનત કરી છે. ઘણી વખત ગુરુદ્વારામાં રાત પસાર કરી છે અને લંગરમાં ખાવાનું પણ ખાધું છે.